标题：徐之才
人物简介
徐熙之子徐秋天，秋夫子徐道度及徐叔响，皆以医著名。徐道度之子徐文伯，及同族徐謇，亦皆以医名。后徐謇因故为北朝所俘，终于入仕北朝。徐之才系徐文伯之孙，徐雄的第六子，人又称徐六，也为北朝所俘。而仕北魏，官至西阳王，故又有徐王之称，徐之才字士茂，五岁诵孝经，八岁略通义旨，十三被召为太学生。他医术高明，在北地名声很大，所撰有《药对》及《小儿方》，尤其对本草药物及方剂研究较深，故而有人把后世之十剂归于徐之才所创。此外，徐氏对妇科也有一定的见解，其《逐月养胎法》实本自先秦时期《青史子》中胎教法而作，对于孕妇之卫生及优生均有重要意义。另外，徐氏还著有《徐王方》、《徐王八世家传效验方》、《徐氏家秘方》及《雷公药对》，惜均已佚。徐氏一家由南仕北，对于南北地区医药之交流，也有积极的意义。
人物生平
徐之才是徐氏家族七代名医中最出色的一位，他曾经侍奉过梁国魏帝、东魏孝静帝、北齐文宣帝、北齐武成帝等多个皇帝，在每个皇帝面前都能十分受宠，足见他医术高明，而且对于如何侍主也是很有心得。 
徐之才从小聪慧可人，13岁就被招为太学生，粗通礼、易，被人称为“神童”。再大一些，他博览经书，又知晓天文，特别是医药，得了家传，更为精通。他不但医术出名，而且口才也非常好，在帝王面前非常知道讨好。 
北齐武成帝长了颗“牙”，就是所谓的智齿，身边的御医认为长智齿是个平常的事情，于是尚药典御邓宣文就以实相告，结果武成帝非常生气，命人把丈二和尚摸不着头脑的邓宣文打了一顿。然后又叫来徐之才，让他说怎么回事，机灵的徐之才赶紧上前拜贺说：“恭喜皇上，皇上长的是智齿呀，长智齿的人都会聪明长寿！”结果武成帝龙心大悦，立刻给了徐之才很多赏赐。 
后来武成帝得了一种怪病，老是觉得精神恍惚，幻觉迭出，整日被这些幻觉缠绕，十分痛苦。徐之才给武成帝看过之后，说皇上这是由于“色欲过度，大虚所致”。徐之才应用一些滋补的汤药，这些汤药服用过后，武成帝幻觉慢慢消失了。不过武成帝的病是因为沉迷酒色所致，所以经常还会复发，每次复发，武成帝就要把徐之才召来医治，治疗一段时间后，病情逐步稳定。徐之才就被派到外地当差，不曾想，武成帝再次犯病，这次徐之才赶紧往回赶，但是终于没有来得及赶上，武成帝在他回来的前一天就不治而死了。 
徐之才在药剂学、妇产科上也有很深造诣。徐之才归纳药材与疾病的关系，为后人在用药方面提供了很好的经验。 
徐之才还提出孕妇逐月养胎法，提出在怀孕的各个阶段，要注重饮食调摄，注意劳逸适度，讲究居住衣着，重视调理心神陶冶性情，施行胎教等，这些有关孕妇调理、胎教的观点都是创造性的。 
徐之才80岁才去世。他有两个儿子，但是在医术上都毫无建树。
医学成就
氏对妇科也有一定的见解，其《逐月养胎法》实本自先秦时期《青史子》中胎教法而作，对于孕妇之卫生及优生均有重要意义。 
另外，徐氏还著有《徐王方》、《徐王八世家传效验方》、《徐氏家秘方》及《雷公药对》，惜均已佚。徐氏一家由南仕北，对于南北地区医药之交流，也有积极的意义。
灵药补汤
妊娠一月名始胚，饮食精熟，酸美受御，宜食大麦，无食腥辛，是谓才正。妊娠一月，足厥阴脉养，不可针灸其经。足厥阴内属于肝，肝主筋皮及血。一月之时，血行痞涩，不为力事，寝必安静，无令恐畏。妊娠一月，阴阳新合为胎，寒多为痛，热多卒惊，举重腰痛，腹满胞急，卒有所下，当预安之，宜服乌雌鸡汤。乌雌鸡汤乌雌鸡（一只，治如食法）茯苓（去黑皮）阿胶（锉碎，各二两）芍药（白者）白术（去芦） 人参（去芦。各三两）甘草（炙，锉）生姜（洗，去皮切。各一两）吴茱萸（一升，拣去枝梗）麦门冬 （五合，汤泡去心，晒，焙干）上十味咀，以水一斗二升煮鸡，取汁六升，去鸡下药，煎取三升，纳酒三升并胶烊尽，取三升放温。每服一升，日三次服。若曾伤一月胎者，当预服补胎汤。补胎汤细辛（一两，高丽者去叶）生姜（四两，洗，擦去皮，切碎）乌梅（一升，捶碎）防风（三两，去芦）干地黄（洗晒，锉，焙干）白术（去芦。各三两）大麦（炒）吴茱萸（拣净。各五合。）上八味咀，以水七升，煮取二升半，分三服，食前服。寒多者，倍细辛、茱萸；若热多渴者，去细辛、茱萸，加栝蒌根二两；若有所思，去大麦，加柏子仁三合。一方有人参一两。妊娠二月名始膏，无食辛燥，居必静处，男子勿劳，百节皆痛，是为胎始结。妊娠二月，足少阳脉养，不可针灸其经。足少阳内属于胆，主精。二月之时，儿精成于胞里，当谨护惊动也。妊娠二月始，阴阳踞经，有寒多坏不成，有热即萎。卒中风寒，有所动摇，心满，脐下悬急，腰背强痛，卒有所下，乍寒乍热，艾叶汤主之。艾叶汤艾叶（去梗）丹参（洗）当归（洗，去芦须，切片，焙）麻黄（不去节。各二两）人参（去芦头，切）阿胶（锉碎。各三两）甘草（一两，炙）生姜（六两，洗，擦去皮，切）大枣（十二枚，去核）上九味咀，以酒三升，水一斗煮，减半去滓，纳胶，煎取三升，分三服。一方用乌雌鸡一只宿肥者，治如食法，割头取血，纳三升酒中相和。鸡以水一斗二升先煮，取汁去鸡，纳药煎取三升，纳血酒并胶，煎取三升，分作三服。若曾伤二月胎者，当预服黄连汤。黄连汤黄连（去须）人参（去芦，切。各一两）吴茱萸（五合，拣净）生姜（三两，洗，擦去皮，切）生地黄（五两，一方用阿胶）上五味咀，以酢浆七升，煮取三升，分四服，日三夜一，十日一作。若颇觉不安，加乌梅一升，加乌梅者不用浆，只用水耳。一方用当归半两。妊娠三月名始胞，当此之时，未有定义，见物而化。欲生男者，操弓矢；欲生女者，弄珠玑；欲子美好，数视壁玉；欲子贤良，端坐清虚，是谓外象而内感者也。妊娠三月，手心主脉养，不可针灸其经。手心主内，属于心，无悲哀思虑惊动。妊娠三月为定形。有寒，大便青。有热，小便难，不赤即黄。卒惊恐忧愁，嗔怒喜顿，仆动于经脉，腹满绕脐苦痛，或腰背卒有所下，雄鸡汤。雄鸡汤雄鸡（一只，治如食法）甘草（炙，锉）人参（去芦，切片）茯苓（雪白者，去皮）阿胶（锉碎，各二两）黄芩（尖如锥者）白术（去芦。各一两）麦门冬（五合，汤浸，去心，晒，焙干）芍药（四两，洗）大枣（十二枚，去核）生姜（一两，洗，擦去皮）上十一味阻，以水一斗五升煮鸡，减半出鸡，纳药煮取半，纳清酒三升并胶，煎取三升，分三服，一日尽之，当温卧。一方用当归、芎各二两，不用黄芩、生姜。若曾伤三月胎者，当预服茯神汤。茯神汤茯神（去木）丹参（洗）龙骨（五色紧者。各一两）阿胶（碎，蛤粉炒泡起，去粉用）当归（洗，去芦须，切，焙）甘草（炙，锉）人参（去芦头。各二两）赤小豆（二十一粒）大枣（二十一枚，去核）上九味咀，以酢浆一斗，煮取三升，分四服，先食服。七日后服一剂。腰痛者加桑寄生二两。（深师 有韭白二两、麻子一升。）妊娠四月始受水，精以成血脉，食宜稻粳羹，宜鱼雁，是谓盛血气，以通耳目而行经络。妊娠四月，手少阳脉养，不可针灸其经。手少阳内输三焦。四月之时，儿六腑顺成，当静形体，和心志，节饮食。妊娠四月，有寒，心下愠愠欲呕，胸膈满，不欲食。有热，小便难，数数如淋状，脐下苦急。卒风寒，颈 项强痛，寒热或惊动身躯，腰背腹痛，往来有时，胎上迫胸，心烦不得安，卒有所下，菊花汤。菊花汤菊花（一握，如鸡子大）麦门冬（一升，汤浸去心，焙干）麻黄（不去节）阿胶（锉碎。各三两）甘草（炙，锉）当归（洗，去芦须，切，焙。各二两）人参（一两半，去芦头，切）生姜（五两，洗，擦去皮，切碎）半夏（四两，汤浸七次，姜淹一宿）大枣（十二枚，去核）上十味咀，以水八升煮，减半，纳清酒三升并阿胶，煎取三升，分三服，温卧，当汗以粉粉之，护风寒四五日。一方用乌雌鸡一只，煮水煎药。若曾伤四月胎者，当预服调中汤。调中汤续断（去根，洗，焙干）芎（洗，锉）甘草（炙。各一两）白术（去芦，切，焙） 柴胡（去芦，洗）浓朴（削去皮，生姜捣碎，淹一宿，次日焙干）枳实（去穣，麸炒）生李根白皮（洗。各三两）白芍药（雪白者，锉）生姜（洗，去皮，切，各四两）当归（一两半，洗，去芦须）乌梅（一升，捶碎）上十二味咀，以水一斗，煮取三升，分四服，日三夜一。八日后复服一剂。妊娠五月始受火，精以成其气。卧必晏起，沐浴浣衣，深其居处，浓其衣裳，朝吸天光，以避寒殃。其食稻麦，其羹牛羊，和以茱萸，调以五味，是谓养气，以定五脏。妊娠五月，足太阴脉养，不可针灸其经。足太阴内输于脾。五月之时，儿四肢皆成，无大饥，无甚饱，无食干燥，无自炙热，无大劳倦。妊娠五月，有热，苦头眩心乱，呕吐；有寒，苦腹满痛，小便数；卒有恐怖，四肢疼痛，寒热胎动无常处，腹痛，闷顿欲仆，卒有所下，阿胶汤主之。阿胶汤旋复花（二合，去枝根）阿胶（四两，锉碎）人参（一两，去芦头，切）麦门冬（一升，汤浸去心，焙）生姜（六两，洗，擦去皮，切）吴茱萸（七合，拣净，汤洗三次，焙）黄芩（尖如锥者）当归（洗，去芦须，切片子，焙）芍药（雪白者，锉）甘草（炙。各二两）上十味咀。以水九升，煮药减半，内清酒三升并胶，微火煎取三升半，分四服，日三夜一，先食服便愈，不瘥再服。一方用乌雌鸡一只，割取咽血，纳酒中，以水煮鸡，以煎药，减半，纳酒并胶，煎取三升半，分四服。曾伤五月胎者，当预服安中汤。安中汤黄芩（一两，尖如锥者）当归（洗，去芦须，切片，焙）芎（洗，锉）人参（去芦头，切）干地黄（洗净，焙干。各二两）甘草（炙，锉）芍药（雪白者。各三两）生姜（六两，洗，擦去皮，切碎）麦门冬（一阿，汤泡去心，焙）大麻仁（五合，去壳）五味子（五合，拣去枝梗）大枣（三十五枚，去核）上十二味咀，以水七升，清酒五升，煮取三升半，分四服，日三夜一，七日复服一剂。妊娠六月始受金，精以成其筋。身欲微劳，无得静处，出游于野，数观走犬及视走马。食宜鸷鸟猛兽之肉，是谓变腠理、纫筋，以养其力，以坚背膂。妊娠六月，足阳明脉养，不可针灸其经。足阳明内属于胃，主其口目。六月之时，儿口目皆成。调五味，食甘美，无大饱。妊娠六月，卒有所动不安，寒热往来，腹内胀满，身体肿，惊怖，忽有所下，腹痛如欲产，手足烦疼，宜服麦门冬汤。麦门冬汤麦门冬（一升，汤浸去心）人参（去芦，切片）甘草（炙，锉）黄芩（各二两）干地黄（三两，洗，焙）阿胶（四两，锉碎）生姜（六两，洗，擦去皮）大枣（十五枚，去核）上八味咀，以水七升煮，减半，纳清酒二升并胶煎，取三升，分三服，中间进糜粥。一方用乌雌鸡一只煮水以煎药。若曾伤六月胎者，当预服柴胡汤。柴胡汤柴胡（四两，去芦，洗，焙）芍药（雪白者，一方作柴箴）白术（去芦，切，焙干）甘草（炙，各二两）苁蓉（一两，酒浸一宿，切碎，焙）麦门冬（汤浸去心，焙）芎（洗，各二两）干地黄（五两，洗净，焙）生姜（六两，洗，擦去皮，切片）大枣（三十枚，去核）上十味咀，以水一斗，煮取三升，分四服，日三夜一，中间进糜粥。勿食生冷及坚硬之物。七日更服一剂。妊娠七月始受木，精以成其骨。劳身摇肢，无使定止，动作屈伸以运血气。居处必燥，饮食避寒，常食稻粳以密腠理，是谓养骨而坚齿。妊娠七月，手太阴脉养，不可针灸其经。手太阴内属于肺，主皮毛。七月之时，儿皮毛已成。无大言，无号哭，无薄衣，无洗浴，无寒饮。妊娠七月，忽惊恐摇动，腹痛，卒有所下，手足厥冷脉。若伤寒烦热，腹满短气，常苦颈项及腰背强， 葱白汤主之。葱白汤葱白（十四茎，长三四寸）麦门冬（一升，汤浸去心，焙）生姜（八两，洗，擦去皮，切片）甘草（炙，锉）当归（洗，去芦须，切片子，焙）黄（捶褊，蜜涂，炙。各三两）人参（一两半，去芦，切片）阿胶（四两，锉碎）黄芩（一两，尖如锥者）旋复花（一合，去枝梗）半夏（一升，汤泡，洗七次，用生姜制一宿，焙干）上十一味咀，以水八升煮，减半，纳清酒三升及胶，煎取四升，服一升，日三夜一。温卧当汗出，若不出者，加麻黄去节二两煮，服如前法，若秋后勿强渍汗。一方以黄雌鸡一只，割咽取血，纳酒中，煮鸡取汁，以煎药。若曾伤七月胎者，当预服杏仁汤。杏仁汤杏仁（汤浸，去皮尖）甘草（炙，各二两）麦门冬（汤浸，去心，焙）吴茱萸（拣净，汤洗三、二次，焙。各一升）钟乳（使炼成者粉尤胜生钟乳）干姜（炮烈。各二两）粳米（五合）紫菀（一两，使茸）五味子（三合，去梗）上九味咀，以水八升，煮取三升半，分四服，日三夜一，中间进食，七日服一剂。一方用白鸡一只，煮汁煎药。妊娠八月始受土，精以成肤革。和心静气，无使气极，是谓密腠理而光泽颜色。妊娠八月，手阳明脉养，不可针灸其经。手阳明内属于大肠，主九窍。八月之时，儿九窍皆成。无食燥热，无辄失食，无忍大起。妊娠八月中风寒，有所犯触，身体尽痛，乍寒乍热，胎动不安，常苦头眩，痛绕脐，下寒，时时小便白如米汁，或青或黄或使寒栗，腰背苦冷而痛，目，芍药汤主之。芍药汤芍药（白者，锉）生姜（洗净，去皮。各四两）甘草（炙，锉）当归（去芦须，洗，切片子，焙）白术（去芦，焙）人参（去芦，切片。各三两）薤白（一升，切，洗）浓朴（三两，去皮，生姜捣碎，淹一宿，焙）上八味咀，以水五升，清酒四升合煮，取三升，分三服，日再夜一。一方用乌雌鸡煮汁以煎药。若曾伤八月胎者，当预服葵子汤。葵子汤葵子（三升，拣，洗净）生姜（六两，洗净，擦去皮，切片）芍药（四两，雪白者，锉）白术（去芦，切，焙干）柴胡（去芦，洗，焙。各三两）大枣（二十枚，去核）甘草（二两，炙，锉）浓朴（二两，去皮，生姜捣碎，淹一宿，焙）上八味咀，以水九升煮，取三升，分三服，日三，十日一剂。一方用乌雌鸡一只，煮水以煎药。妊娠九月始受石，精以成皮毛，六腑百节莫不毕备。饮醴食甘，缓带自持而待之，是谓养毛发、致才力。妊娠九月，足少阴脉养，不可针灸其经。足少阴内属于肾，肾主续缕。九月之时，儿脉续缕皆成。无处湿冷，无着炙衣。妊娠九月，若卒得下痢，腹满悬急，胎上冲心，腰背痛不可转侧，短气，半夏汤。半夏汤半夏（汤泡七次，以生姜二两淹一宿）麦门冬（汤浸，去心，焙。各五两）当归（去芦须，切片子，焙）吴茱萸（拣净，汤泡，洗三、二次，焙）阿胶（用蛤粉炒。各三两）干姜（一两，炮烈）大枣（十二枚，去核）上七味咀，以水九升煮取三升，去滓，纳白蜜八合，微火上温，分四服，痢即止。一方用乌雌鸡一只煮汁煎药。若曾伤九月胎者，当预服猪石汤。猪石汤猪石（一具，剥去筋膜，洗净）白术（四两，去芦，切，焙）茯苓（去黑皮）桑寄生（拣净）干姜（炮烈）干地黄（洗净，焙）芎（洗，焙。各三两）麦门冬（一升，汤浸去心，焙）大豆（三合，略炒）附子（一枚，中者炮烈，去皮脐，切）上十味咀，以水一斗煮石，令熟，去石，纳诸药，煎取三升半，分四服，日三夜一，十日更一剂。妊娠十月，五脏俱备，六腑齐通，纳天地气于丹田，故使关节入神皆备，但俟时而生。妊娠一月始胚，二月始膏，三月始胞，四月形体成，五月能动，六月筋骨立，七月毛发生，八月脏腑具，九月谷气入胃，十月诸神备，日满即产矣。宜服滑胎药，入月即服。 养胎临月服，令滑易产，丹参膏。丹参膏丹参（半斤，洗晒）芎（洗，焙）当归（洗，去芦须，切，焙。各二两）蜀椒（五合，炒，少时以碗合定出汗。若有热者，以大麻入五合代）上四味咀，以清酒，溲湿停一宿以成，煎猪膏四升，微火煎膏，色赤如血，膏成，新布绞去滓。每日取如枣许纳酒中，服之不可过服，至临月乃可服，旧用常验。甘草散令易生。母无疾病，未生一月。日预服，过三十日行步动作如故，儿生堕地，皆不自觉。甘草（二两，炙，锉）大豆黄卷（微炒）干姜（炮烈，撕碎）黄芩（尖如锥者）桂心（不见火，锉）大麦（炒。一方用粳米）吴茱萸（拣去梗，汤洗三次，焙）麻子仁（各三两）上八味为细末，每服二钱，酒调服，日三服，白汤调下亦得。千金丸主养胎及产难颠倒胞不出，服一丸。伤毁不下，产余病汗不出，烦满不止，气逆满，以酒服一九，良。一名保生丸。甘草（炙，锉）贝母（去心）秦椒（炒出汗）干姜（炮烈，撕碎）桂心（去皮，不见火）黄芩（尖如锥者）石斛（去根，锉）石膏（硬者不，软者火）粳米大豆黄卷（炒。各六铢）当归（十二铢，洗，去芦须，切片子，焙）麻子（三合）上十二味为末，炼蜜和丸如弹子大。每服一丸，日三服，用枣汤化下。一方用蒲黄一两。蒸大黄丸治妊娠养胎，令易产。 大黄（三十铢，蒸，锉）枳实（锉，去穣，麸炒）芎（洗，锉，焙）白术（去芦，切，焙干）杏仁（汤泡，去皮。各十八铢）芍药（白者，锉）浓朴（削去皮，生姜捣碎，淹一宿）干姜（炮烈，各十二铢）吴茱萸（一两，拣去梗，汤泡，洗三、二次，焙）上九味为末，炼蜜丸如梧桐子大。空腹酒下二十丸，日三服，未效加丸数。滑胎令易产方车前子（一升，水淘洗令净，控，焙干，隔纸炒）阿胶（八两，锉碎，蛤粉炒泡起，去粉用）滑石（三两）上三味为细末，饮汤调服一钱，日再服。如生，月可服之。药利九窍，未产不得先服
史籍相关记载
徐之才，丹阳人也。父雄，事南齐，位兰陵太守，以医术为江左所称。之才幼而隽发，五岁诵《孝经》，八岁略通义旨。曾与从兄康造梁太子詹事汝南周舍宅听《老子》。舍为设食，乃戏之曰：“徐郎不用心思义，而但事食乎？”之才答曰：“盖闻圣人虚其心而实其腹。”舍嗟赏之。年十三，召为太学生，粗通《礼》、《易》。彭城刘孝绰、河东裴子野、吴郡张嵊等每共论《周易》及《丧服》仪，酬应如响。咸共叹曰：“此神童也。”孝绰又云：“徐郎燕颔，有班定远之相。”陈郡袁昂领丹阳尹，辟为主簿，人务事宜，皆被顾访。郡廨遭火，之才起望，夜中不著衣，披红服帕出房，映光为昂所见。功曹白请免职，昂重其才术，仍特原之。豫章王综出镇江都，复除豫章王国左常侍，又转综镇北主簿。及综入魏，三军散走，之才退至吕梁，桥断路绝，遂为魏统军石茂孙所止。综入魏旬月，位至司空。魏听综收敛僚属，乃访之才在彭泗，启魏帝云：“之才大善医术，兼有机辩。”诏征之才。孝昌二年，至洛，敕居南馆，礼遇甚优。从祖謇子践启求之才还宅。之才药石多效，又窥涉经史，发言辩捷，朝贤竞相要引，为之延誉。武帝时，封昌安县侯。天平中，齐神武征赴晋阳，常在内馆，礼遇稍厚。武定四年，自散骑常侍转秘书监。文宣作相，普加黜陟。杨愔以其南土之人，不堪典秘书，转授金紫光禄大夫，以魏收代领之。之才甚怏怏不平。
之才少解天文，兼图谶之学，共馆客宋景业参校吉凶，知午年必有革易，因高德政启之。文宣闻而大悦。时自娄太后及勋贵臣咸云关西既是劲敌，恐其有挟天子令诸侯之辞，不可先行禅代事。之才独云：“千人逐免，一人得之，诸人咸息。须定大业，何容翻欲学人。”又援引证据，备有条目，帝从之。登祚后，弥见亲密。之才非唯医术自进，亦为首唱禅代，又戏谑滑稽，言无不至，于是大被狎昵。寻除侍中，封池阳县伯。见文宣政令转严，求出，除赵州刺史，竟不获述职，犹为弄臣。
皇建二年，除西兖州刺史。未之官，武明皇太后不豫，之才疗之，应手便愈，孝昭赐采帛千段、锦四百匹。之才既善医术，虽有外授，顷即征还。既博识多闻，由是于方术尤妙。大宁二年春，武明太后又病。之才弟之范为尚药典御，敕令诊候。内史皆令呼太后为石婆，盖有俗忌，故改名以厌制之。之范出告之才曰：“童谣云：‘周里跂求伽，豹祠嫁石婆，斩冢作媒人，唯得一量紫綖靴。’今太后忽改名，私所致怪。”之才曰：“跂求伽，胡言去已。豹祠嫁石婆，岂有好事？斩冢作媒人，但令合葬自斩冢。唯得紫綖靴者，得至四月，何者？紫之为字‘此’下‘系’，‘延’者熟，当在四月之中。”之范问靴是何义。之才曰：“靴者革旁化，宁是久物？”至四月一日，后果崩。
有人患脚跟肿痛，诸医莫能识。之才曰：“蛤精疾也，由乘船入海，垂脚水中。疾者曰：“实曾如此。”之才为剖得蛤子二，大如榆荚。又有以骨为刀子靶者，五色班斓。之才曰：“此人瘤也。”问得处，云于古冢见髑髅额骨长数寸，试削视，有文理，故用之。其明悟多通如此。
天统四年，累迁尚书左仆射，俄除兖州刺史，特给铙吹一部。之才医术最高，偏被命召。武成酒色过度，怳惚不恒，曾病发，自云初见空中有五色物，稍近，变成一美妇人，去地数丈，亭亭而立。食顷，变为观世音。之才云：“此色欲多，大虚所致。”即处汤方，服一剂，便觉稍远，又服，还变成五色物，数剂汤，疾竟愈。帝每发动，辄遣骑追之，针药所加，应时必效，故频有端执之举。入秋，武成小定，更不发动。和士开欲依次转进，以之才附籍兖州，即是本属，遂奏附除刺史，以胡长仁为右仆射。及十月，帝又病动，语士开云：“恨用之才外任，使我辛苦。”其月八日，敕驿追之才。帝以十日崩，之才十一日方到。既无所及，复还赴州。在职无所侵暴，但不甚闲法理，颇亦疏慢，用舍自由。
五年冬，后王征之才。寻左仆射阙，之才曰：“自可复禹之绩。”武平元年，重除尚书左仆射。之才于和士开、陆令萱母子曲尽卑狎，二家苦疾，救护百端。由是迁尚书令，封西阳郡王。祖珽执政，除之才侍中、太子太师。之才恨曰：”子野沙汰我。”珽目疾，故以师旷比之。
之才聪辨强识，有兼人之敏，尤好剧谈谑语，公私言聚，多相嘲戏。郑道育常戏之才为师公。之才曰：“既为汝师，又为汝公，在三之义，顿居其两。”又嘲王昕姓云：“有言则讠王，近犬便狂，加颈足而为马，施角尾而为羊。”卢元明因戏之才云：“卿姓是未入人，名是字之误。”即答云：“卿姓在亡为虐，在丘为虚，生男则为虏，养马则为驴。”又尝与朝士出游，遥望群犬竞走，诸人试令目之。之才即应声云：“为是宋鹊，为是韩卢，为逐李斯东走，为负帝女南徂。”
李谐於广坐，因称其父名曰：“卿嗜熊白生否？”之才曰：“平平耳。”又曰：“卿此言於理平否？”谐遽出避之，道逢其甥高德正。德正曰：“舅颜色何不悦？”谐告之故。德正径造坐席，连索熊白。之才谓坐者曰：“个人讳底？”众莫知。之才曰：“生不为人所知，死不为人所讳，此何足问？”唐邕、白建方贵，时人言云：“并州赫赫唐与白。”之才蔑之。元日，对邕为诸令史祝曰：“见卿等位当作唐、白。”又以小史好嚼笔，故尝执管就元文遥口曰：“借君齿。”其不逊如此。
历事诸帝，以戏狎得宠。武成生齻牙，问诸医。尚药典御邓宣文以实对，武成怒而挞之。后以问之才，拜贺曰：“此是智牙，生智牙者聪明长寿。”武成悦而赏之。为仆射时，语人曰：“我在江东，见徐勉作仆射，朝士莫不佞之。今我亦是徐仆射，无一人佞我，何由可活！”之才妻魏广阳王妹，之才从文襄求得为妻。和士开知之，乃淫其妻。之才遇见而避之，退曰：“妨少年戏笑。”其宽纵如此。年八十，卒。赠司徒公、录尚书事，谥曰文明。
长子林，字少卿，太尉司马。次子同卿，太子庶子，之才以其无学术，每叹云：“终恐同《广陵散》矣。”
弟之范，亦医术见知，位太常卿，特听袭之才爵西阳王。入周，授仪同大将军。开皇中卒。